Държавен вестник, бр. 5, 2009 г., стр. 47

Б Р О Й  5
Д Ъ Р Ж А В Е Н   В Е С Т Н И К
С Т Р .  47
(5) Намокрените или овлажнените сандъци
(кашони) с противогази се отварят, като влаж-
ните филтри и всички метални и гумени детай-
ли се подсушават.
Чл. 32. Противогазите в процеса на съхраня-
ване се преглеждат в следната поредност:
1. от сандъка (кашона) последователно се
изваждат контролният лист, лицевите части и
торбите, филтрите и средствата против изпотя-
ване на стъклата и се поставят върху хартия
или брезент;
2. проверява се комплектността на проти-
вогазите и се сверява написаното в контрол-
ния лист с фактическата наличност на проти-
вогазите и с данните от маркировката на опа-
ковката;
3. с външен преглед на всеки филтър се оп-
ределят:
а) качеството на боядисването;
б) наличието на ръжда;
в) побитости и дупки;
г) наличието на капачка и гумена запушалка;
4. отвинтва се капачката и се проверява със-
тоянието на резбата и липсата на побитости
върху херметизиращия є ръб;
5. извършва се външен преглед на лицевите
части при температура, не по-ниска от + 6°С ,
при който се установява:
а) наличието на ръжда по металните детай-
ли, дупки, скъсвания и пукнатини по гумата;
б) състоянието на клапаните за вдишване и
издишване;
в) състоянието на обтекателите и затягащи-
те пръстени;
г) здравината на закрепването на лицевата
част с клапанната кутия и на очилата с ман-
шетите;
6. на противогазните торби се проверява
целостта и здравината на плата и липсата на
плесен по него, наличието и изправността на
токите, ремъците и копчетата;
7. проверява се наличието и качеството на
пластинките против изпотяване.
Чл. 33. (1) Годните противогази се поставят
в сандъците (кашоните) по начина на заводско-
то опаковане. На контролния лист се отбеляз-
ват данни за отварянето на опаковката—дата
на отваряне, извършени работи по имущество-
то (преглед, преброяване, ремонт и др.), длъж-
ност, фамилия и подпис на лицето, проверило
противогазите.
(2) След прегледа и опаковането на имущес-
твото сандъците (кашоните) се запечатват.
Чл. 34. (1) Респираторите се съхраняват в
полиетиленови торби, поставени в кашони, като
се талкират веднъж на две години, без да се
запрашват филтърните кутии.
(2) Респираторите се подреждат в кашоните
по реда на чл. 31.
Чл. 35. При прегледа на респираторите се
проверява наличието на клапаните за вдишва-
не, здравината на закрепване на лентите към
полумаската и целостта на филтрите.
Чл. 36. Обслужването на детските защит-
ни камери се извършва веднъж годишно в след-
ния ред:
1. торбата се почиства от вътрешната и вън-
шната страна; за почистването на торбата не се
използват органични разтворители;
2. след почистването торбата се оставя да
изсъхне, сгъва се надлъжно, поставя се в голе-
мия полиетиленов плик, който се залепва за
изолиране и се поставя в картонената кутия;
3. при сгъването на торбата гумираният плат
не се прегъва на едно и също място, за да не се
протрие;
4. почиства се носещата рама, сгъва се и за-
едно с металната тръба се увива във велпапе и
се поставя в кутията;
5. в кутията се поставят и малкият полие-
тиленов плик с разпънките, ремъкът и сапун-
чето, опаковъчният лист и техническото опи-
сание с инструкцията за експлоатация на ка-
мерата.
Чл. 37. (1) Детските защитни камери се съх-
раняват в сухи и проветриви помещения, защи-
тени от пряка слънчева светлина, в отсъствие
на киселинни и алкални пари при температура
от—10° до +25 °С и при влажност на въздуха
50—65 %.
(2) Детските защитни камери се съхраняват
в хоризонтално положение на фигури или сте-
лажи на височина до 6 опаковки. Избягват се
силни и резки удари по кутиите, обръщането
им на ръб и намокрянето им.
Чл. 38. (1) Средствата за защита на кожата
се съхраняват в сухи неотоплявани складове в
стандартни опаковки.
(2) Опаковките се подреждат на фигури на
широчина от 2 до 4 и на височина до 5 опаковки.
Вътрешните стени и дъното на опаковката,
както и последният ред изделия се покриват с
един или два слоя плътна опаковъчна хартия.
Чл. 39. (1) В процеса на съхраняване на сред-
ствата за защита на кожата следва да се има
предвид, че:
1. каучуковите изделия стареят, при което се
влошават физико-механичните и експлоатаци-
онните им свойства;
2. гумата лесно се окислява и се втвърдява;
3. слънчевата светлина предизвиква образу-
ване на пукнатини;
4. при неблагоприятни условия изделията от
гумирана тъкан се замърсяват с плесени и мик-
роорганизми, което е свързано с появата на
тъмни петна по тях. Поразената от микроорга-
низми тъкан губи здравината си и постепенно
се разрушава.